钦定古今图书集成/理学汇编/文学典/第013卷 > 墨翟
## 钦定古今图书集成/理学汇编/文学典/第013卷 > 墨翟

按《史记荀卿传》：“墨翟，宋之大夫，善守御，为节用。或曰
并孔子时，或曰在其后。”按《注》：墨子曰：“公输般为云
梯之械，成，将以攻宋。墨子闻之，至于郢，见公输般之
攻械尽，墨子之守固有馀。公输般诎而言曰：‘吾知所
以距子矣，吾不言’。墨子亦曰：‘吾知子之所以距我者，
吾不言’。楚王问其故，墨子曰：‘公输子之意，不过欲杀
臣’”；杀臣，宋莫能守，可攻也。然臣之弟子禽滑釐等三
百人，已持臣守国之器，在宋城上而待楚寇矣，虽杀
臣，不能绝也。楚王曰：“善哉！吾请无攻宋城矣。”《索隐》
曰：“按《别录》云，《墨子》书有文子，文子，子夏之弟子，问于
墨子。”如此，则墨子者在七十子后也。

按《战国策》：公输般为楚设机，将以攻宋。墨子闻之，百
舍重茧往见公输般，谓之曰：“吾自宋闻子，吾欲藉子
杀王。”公输般曰：“吾义固不杀。”王墨子曰：“闻公为云梯，
将以攻宋，宋何罪之有？义不杀王而攻国，是不杀少
而杀众。敢问攻宋何义也？”公输般服焉，请见之。王墨
子见楚王曰：“今有人于此，舍其文轩，邻有敝舆而欲
窃之；舍其锦绣，邻有裋褐，而欲窃之；舍其粱肉，邻有
糟糠，而欲窃之。此为何若人也？”王曰：“必为有窃疾矣。”
《墨子》曰：“荆之地，方五千里，宋方五百里，此犹文轩之
与敝舆也；荆有云梦，犀兕麋鹿盈之江汉，鱼鳖鼋鼍
为天下饶，宋所谓无雉兔鲋鱼者也，此犹粱肉之与
糟糠也；荆有长松文梓楩楠豫章，宋无长木，此犹锦
绣之与裋褐也。臣以王吏之攻宋，为与此同类也。”王
曰：“善哉！请无攻宋。”